Anatoli Kohout

Anatoli Kohout (* 9. september 1946, České Budějovice – † 9. október 2007) bol český bubeník, známy hlavne z pôsobenia v hardrockovej skupine Katapult.

Anatoli Kohout, bol známy pod prezývkou Tolja (alebo aj Tolya), spočiatku hral na gitaru v českobudejovickej skupine The Sinners. Na tomto poste ho vystriedal Oldřich Říha, s ktorým neskôr hrával v tejto istej skupine s novým názvom Katapult

Stručná kariéra:
 Šesťdesiate roky:
 The Sinners- neskôr Mahagon, predchodca skupiny Katapult
 The Primitives Group – československá undergroundová legenda, hrajúca skladby Franka Zappu a psychedelický rock.
 The Rebels –  česká bigbítová skupina, objav 1. československého bítového feastivalu z roku 1968, v ktorej začínal aj vtedajší basgitarista Jiří Korn
 The Blues Company Ltd. – spolu s gitaristom Lubošom Andrštom
 divadlo Semafor (Návštěvní dny Šimka a Grossmana)
 Samuels Peteho Kaplana – rock’n’rollová skupina
 Sedemdesiate roky:
 Exit
 Energit – česká jazz rocková skupina, v ktorej znovu hral spolu s Lubošom Andrštom
 Matadors – pomoc pri krátkom pokuse o návrat rockového speváka Viktora Sodomu
 Katapult
 Osemdesiate roky:
 Emigrácia do Anglicka
 Deväťdesiate roky:
 Katapult
 Ako štúdiový hráč nahrával so skupinami a hudobníkmi českej scény ako boli Etc… (skupina Vladimíra Mišíka), Ota Petřina, C&K Vocal a Energit.

Zo skupiny Katapult Anatoli Kohout štyrikrát odišiel, ale vracal sa v časoch, keď toto české hardrockové slávilo najväčšie úspechy. Nahral s touto skupinou albumy Katapult a Katapult 2006. V skupine sa počas tridsaťročnej histórie vystriedalo osem bubeníkov. V deväťdesiatych rokoch počas obdobia, keď bola skupina Katapult predskupinou anglickej kapely Status Quo nahradil v nej na koncerte v Brne vtedajšieho bubeníka Milana Balcara a hral so skupinou Katapult aj nasledujúce tri roky. Naposledy sa Kohout spojil s Katapultom v septembri 2004. 

Anatoli Kohout zomrel náhle začiatkom októbra 2007.

Pozri aj 
 Katapult (skupina)

Referencie 

Českí rockoví bubeníci
Českí rockoví gitaristi
Českí popoví bubeníci
Českí popoví gitaristi
Osobnosti z Českých Budějovíc